دلى الشكاره

دللى الشيكاره

250px|left|احمد فؤاد نجم

 كلمات 
دللى الشيكاره جمب الشيكاره

و اقعد يا حفنى ولع لك سيجاره

فكّـر شويه ف العيشه ديه فكر شويه ف العيشه ديه

إيه القضيه إيه العباره

فكر شويه يا بوى ف العيشه ديه يا بوى

ايه القضيه يا بوى إيه العباره

من صغر سنى شقيان لكنى

من صغر سنى يا بوى شقيان لكنى يا بوى

ما لط سنى غير البصاره

و دخلت حاره من جوه حاره

و ف كل حاره علليت عماره

و سط المعاول بنا و مناول وسط المعاول بنا و مناول

بس المقاول كلنى بشطاره

و دخلت حاره يا بوى من جوه حاره يابوى

و ف كل حاره يا بوى علليت عماره يابوى

وسط المعاول بنا و مناول وسط المعاول بنا و مناول

بس المقاول كلنى بشطاره

ولا خللا صره ولا لقمه حره ولا خللا صره ولا لقمه حره

و العيشه مره آخر مراره

دللى الشيكاره جمب الشيكاره

و اقعد يا حفنى ولع لك سيجاره

تصنيف:اغانى باللغه المصريه
تصنيف:كلمات اغانى